JohanHeinsen/ENO huggingface dataset:
Jyske Efterretninger, 1822-09-25
Aalborg, den 25de September. Skibet Ulysses, Capt. Rasmus Christensen, af Drammen, kommende ballastet fra London og bestemt hjem, forliiste aldeles den 13de Dennes efter det haarde Stormveir og sloges i Stykker paa Stranden ret vester udfor Ringkjøbing. Besætningen, bestaaende af 13 Mand, Captainen iberegnet, blev bjerget, som og Noget af Takkeladsen og Seilene. -
Jyske Efterretninger, 1822-09-25
En Skibscaptain af Apenrade, som ankom her den 18de, passerede i Nordsøen et kantret Skib med Trælast. Det var nyt, bygget af Egetømmer men Fyrreplanker, med nogle og 70 Fods Kjøl og uden paa malet Navn.
Jyske Efterretninger, 1822-09-25
Kjøbenhavns Børs, den 20de September. Cours. Hamb. 2 M. 247, a vista 250. Specier 251. - Specier solgtes til 15 Rbmk. 1s. Obligationer (med Renter fra 11te Juni 1822) 79 a 79 1/2. Nationalbank-Obligat. (af Laanet den 2den Febr. 1820) 101 1/2 Rbd. r. S. (uden Renter) eller 127 1/2 Rbd. Sedl. pr. 100 Rbdlr. r. S. - Norske Rigs- Disconto 5 PC.
Jyske Efterretninger, 1822-09-25
Bekiendtgjørelser. Til en Avis der udgives i Morgen, modtages Avertissementer til Kl. 10. Aalborg, den 25de September 1822. P. F. Wandall. Det til Forstærknings-Bataillonernes Fastmands Classe henhørende Mandskab af 16de Lægd Budolphi Sogn, som opholder sig i Aalborg Kjøbstæd, haver at møde til Mynstring for Landmilice-Sessionen, som for bemeldte Lægde holdes paa Stadens Raadstue, Mandagen den 7de October d. A., Morgen Kl. 8.
Jyske Efterretninger, 1822-09-25
De til bemeldte Batailloner henhørende, som siden sidste Session have erholdt Adkomstbreve paa Huse eller Gaarde her i Byen, haver 8 Dage for Sessionen dermed at melde sig for Lægdsmanden. I Udeblivelses Tilfælde kan de vente at blive mukterede efter Anordningerne. Aalborg, den 16de September 1822. Schmidt.
Jyske Efterretninger, 1822-09-25
Tiden til den 30te Septbr. førstkommende berammede Auction, over Haals og Skibsted Broer, samt Ludsholms Vase er formedelst indtrufne Omstændigheder udsat indtil videre. Kirstein.
Jyske Efterretninger, 1822-09-25
Fra Frue=Etatsraadinde Qvists Sæbefabrik, udsælges nu grøn Olie=Sæbe for 35 Rbd. Sedler Tønden, naar der tages, hele Tønder, eller meere paa engang; enkelte Fjerdinger 9 Rbd., og enottendedeel Tønde 4 enhalv Rbd., mod contant Betaling. Aalborg, den 21de September 1822. Skipper Smith af Bogense, beliggende ved Snorren, har til Salg god Træfrugt og Kjøbenhavns Gulvsand.
Jyske Efterretninger, 1822-09-25
En Generalforsamling er bestemt i Klubben Enigheden, til Løverdagen den 5te October næstkommende, om Aftenen Kl. 6, hvilket herved bekjendtgjøres. Directionen.
Jyske Efterretninger, 1822-09-25
Proclama. J Overeensstemmelse med Placaten af 26de October 1792, indkaldes herved med 12 Ugers Varsel, Alle og Enhver, som maatte have noget at fordre udi Stervboet efter Undertold- og Consumtionsbetjent, Krigsassessor Christian Julius Friederich Hartvig, til at anmelde og beviisliggjøre deres Krav for undertegnede Skifteforvaltere. Aalborg, den 23de September 1822. Schmidt. Wølfferdt.
Jyske Efterretninger, 1822-09-25
Auctioner. Løverdagen den 5te næste Maaned, om Eftermiddagen Kl. 3, bliver paa Byetingsstuen her i Byen, ved offentlig Auction bortsolgt, den S. T. Herr Justitsraad Scheel, paa hans Frues Vegne, tilfaldne Arv, efter afgangne Justitsraad Hviid og Frue til Kokkedahl, forsaavidt Beløbet ikke allerede af Justitsraad Scheel er hævet. Aalborg, den 24de September 1822. Schmidt.
Jyske Efterretninger, 1822-09-26
Kjøbenhavn. Søndagen den 15de Dennes afseilede den Kongel. Corvette Najaden, ført af Capt. Uldahl, og i Krigsbriggen St. Thomas, ført af Capt. Kinch, fra Kjøbenhavn til deres Station mellem vore vestindiske Øer.
Jyske Efterretninger, 1822-09-26
Ved Høiesteret er Arrestanten Thomas Olsen, for formeentlig begaaet Mordbrand, Tyverie og utilbørligt Forhold mod hans Fader og Hustrue m.v., tilfunden at hensættes i Viborg Tugthuus i 2 Aar.
Jyske Efterretninger, 1822-09-26
Rasphuus=Livsfange Søren Nielsen Greve, er for mordisk Overfald paa Opsynsmand Daniel, Moritz dømt til at have sit Liv forbrudt. Tiltalte Jens Andersen af Sahl, er, for at have eftergjort Rigsbanksedler, fradømt Ære, Liv og Gods, og hans Medhielper Niels Hansen Frost tilfunden at have forbrudt sin Haand.
Jyske Efterretninger, 1822-09-26
Det saakaldte Folkemarked, som holdes i Colding først i Octobermaaned, skal være heel mærkeligt at see. Karle og Piger sælge her sig selv til den Høistbydende under bestemte betingelser og i en accorderet Tid, eller de sælges af deres Forældre, og det Hele vilde have nogen Lighed med Afrikas Slavetorve, naar ikke de glade Ansigter og den Folkefest, der slutter Forhandlingerne, viiste, at det Hele var frivilligt. De faldbudne Karle og Piger, ere Vesteregnenes Beboere, der udvandre af Mangel paa Arbeide og af Frygt for Udkomme i Vinterens Løb. De opstille sig i Rader, langs med Husene paa Rendebanen. Kjøberne indfinde sig og besigtige deres physiske Bygning, føle dem i Hænderne, betragte deres Gang, Fodskifte o. s. v. Aftale gjøres om Arbeidets Beskaffenhed, Betalingen accorderes i Klædningsstykker eller Penge, ja man underholdning, og, er Handelen sluttet, gives Penge paa Haanden. Disse anvendes gjerne til Aftenens Glæder, der bestaae i Dands og Sviir. Husene ere ved denne Leilighed saa opfyldte med Mennesker, at alle ikke kunne faae Qvarteer. Disse vandre da forgløse Natten igjennem omkring paa Gaderne eller tilbringe en Deel af Tiden i Værtshusene. Den næste Morgen drager Enhver afsted, med sin nye Herre.
Jyske Efterretninger, 1822-09-26
Kjerteminde, den 14de September. J afvigte Maaned traf det Uheld, at en Planke sprang paa en Smakke fra Kallundborg til Aarhuus, hvorved den blev læk, og maatte gaae tilbage; Alle maatte pompe, og Skrækken havde saadan Jndflydelse paa to Damers Helbred at den ene ligger syg endnu. Lild eller forhen kaldet Dorup Mølle ved Skanderborg er ved Vaadeild aldeles afbrændt.
Jyske Efterretninger, 1822-09-26
Fra den 16 til den 21 September 1822, ere ved Aalborg, Toldkammer følgende Skippere ind- og udklarerede: Jndkomne.
Jyske Efterretninger, 1822-09-26
Den 16de September, C. F. Støckel fra Kjøbenhavn med Ballast. T. Thorsen fra Skagen med Tørfisk. H. Nielsen fra Frederikshavn med Dito. M. B. Dam fra Læsøe med Gjæs. I. Larsen fra Frederikshavn med Tørfisk. T. Birk fra Læsøe med Fløttegods. N. Krogsgaard fra Østerriisøer, med Trælast. Den 17de, L. Larsen fra Drammen med Dito. D. Børgesen fra Dito med Dito. S. N. Svarrer fra Dito med Dito. S. Sørensen fra Læsøe med Papiir. Den 18de, A. Bruun fra Frederikshavn med Tørfisk. P. Nielsen fra Mariager med Brænde. P. G. Hay fra Kjøbenhavn med Salt og Tjære. H. Andersen fra Tønsberg med Trælast. S. A. Jacobsen fra Østerriisøer med Dito. H. Arnesen fra Drammen med Dito. L. Thornstein fra Frederikshald med Dito. O. Abrahamsen fra Drammen med Dito. G. Olsen, fra Østerriisøer med Dito. D. Boldt fra Laurvig med Salt. H. Johnsen fra St. Ybes med Dito. P. Kock fra Trapani med Dito. N. Nissen fra Kjøbenhavn med Dito og Tjære. Den 19de, M. Jversen fra Kjøbenhavn Dito og Dito. A. Hvass, fra Dito med Hør og Hamp. H. Jensen fra Middelfart med Frugt og Tjære. A. Larsen fra Østerrisøer med Trælast. P. Colbiørnsen fra Arendahl med Dito. W. Christensen fra Østerriisøer med Dito. Den 20de, J. Clausen fra Kjøbenhavn med Tjære os Stykgods. O. A. A. Breum fra Dito med Dito og Salt. A. Syvertsen fra Randers med Frugt. J.H. Huus fra Cadix med Salt. C. Pedersen fra Horsens med Frugt. L. C. L. Sand fra Kjøbenhavn med Salt og Stykgods. Den 21de, J. C. Thorndahl fra Dito med Dito og Tjære. B. Geniske fra Dito med Dito og Dito. H. P. Schulz fra Christiania med Salt.
Jyske Efterretninger, 1822-09-26
Udgaaede. Den 16de Septbr., Christen J. Mørch til Sæbye med Salt. Hans C. Jørgensen til Fahrsund med Kornvare. Den 17de, Bøje Bøjesen til Frederikshavn med Kalk. Christen H. Panck til Fredericia med Ballast. Den 18de, Søren Willumsen til Kjøbenhavn med Fedevarer. Ole Munch til Altona med gamle Been. Mads B. Dahm til Læsø med Ballast. Thomas H. Panck til Kjøbenhavn med Havre. Den 19de, Thomas Birk til Læss med Ballast. Søren Sørensen til Dito med Dito. Hans Nielsen til Frederikshavn med Dito. Den 20de, Christian Johansen til Flensborg med Malt. Den 21de, Paul Hansen til Dito med saltet Sild, og tomme Foustager. Svend Larsen til Drammen med Ballast. Niels Krogsgaard til Tvedestrand med Dito. Ole Abrahamsen til Drammen med Dito. Hans Arnesen til Dito me Dito. Niels J. Møller til Mariager med Dito. David Bolt til Sandefjord med Kornvare.
Jyske Efterretninger, 1822-09-26
(Jndsendt.) Pengepugeren. Hvo Penge har og Penge ei kan bruge; Men over Pengene alleneste kan ruge, Den er tilovers her paa denne Klode, Jngen til Gode.
Jyske Efterretninger, 1822-09-26
Bekiendtgjørelser. Undertegnede agter maanedlig, i de 6 Vinter maaneder, at E. i Kielse.
Jyske Efterretninger, 1822-09-26
Undertegnede agter maanedlig, i de 6 Vinter maaneder, at udgive 12 nye Danse med Stemmer, som betales Maanedlig fra 1ste October af, med 1 Rbd. Hvem som ønsker dem, vilde med det første lade dem tegne hos Aalborg, den 25de Septbr. 1822. J. Thorsen.
Jyske Efterretninger, 1822-09-26
Godt Mjød; kan faaes hos Niels Christensen, No. 139. Hæstebuder kjøbes og betales til de høiste Priser, af Stoemagermester. Anders J. Møller, boende paa Gravensgade i Aalborg.
Jyske Efterretninger, 1822-09-26
Den anordnede Bøn, som læses ved Ungdommens Confirmation; faaes hos Bogtrykker Wandall, indbunden for 6 s., og i coulørt Papiir for 8 s.
Jyske Efterretninger, 1822-09-26
Et Fruentimmer som forhen har conditioneret som HuusJomfrue, ønsker sig antaget i samme Egenskab, til førstkommende November, enten i Kjøbstaden eller paa Landet, dog i helst paa sidstnævnte Sted. Bogtrykker Wandall giver nærmere Oplysning. Aalborg, den 25de September 1822. Auctioner.
Jyske Efterretninger, 1822-09-26
Tirsdagen den 1ste October förstkommende fra Kl. 9 Formiddag, bliver paa Kjöbmændenes Compagnihuus ved Auction bortsolgt et Parti ægte og udsögt skjönne Harlemmer Blomsterlög, bestaaende i forskellige Sorter dobbelte og enkelte Hyacinther, Tacetter, Tulipaner, Jonquiller, Iris, Crocus, Narcisser, Anemoner og Fritularier, saavel for Potter og Glas, som og til Udplantning. Trykte Fortegnelser ere at faae hos Mægleren Peter N. Skovgaard.
Jyske Efterretninger, 1822-09-26
Stadshauptmand Kruses Opbudsboes uvisse Boggjeldsfordringer, bortsælges ved offentlig Auction paa Stadens Raadstue, næstkommende Mandag den 30te Dennes, om Formiddagen Kl. 11 slet. Aalborg, den 25de September 1822. Schmidt.
Jyske Efterretninger, 1822-09-26
Næstkommende Mandag den 30te Dennes, om Formiddagen Kl. 10 slet, bliver paa Stadens Raadstue, afholdt offentlig Auction, over nogle uvisse Gjeldsfordringer, tilhørende Cancellieraad Kløckers Dødsboe. Aalborg, den 24de September 1822. Schmidt.
Jyske Efterretninger, 1822-09-26
Mandagen den 30te Dennes, om Formiddagen Kl. 11 slet, bortsælges ved offentlig Auction, som afholdes paa Stadens Raadstue, nogle uvisse Boggjold fordringer, tilligemed et consignabelt Bankfond paa 19 Rbd., tilhørende Kjøbmand Hans Kierketerp Bays Boe. Aalborg, den 24de September 1822. Schmidt.
Jyske Efterretninger, 1822-09-26
Fredagen den 4de October d. A., Formiddag Kl. 10, afholdes offentlig Auction paa Gaarden Pandum, over 3 Veste plage, 33 Stykker gaars Beder, 50 Stykker Lam, omtrent 14 Lispund Lod og 20 Lispund Uld. Nibe, den 23de September 1822. Bassesen.
Jyske Efterretninger, 1822-09-26
Da ved 1ste Auction, den 19de August sidstleden, over afgangne Pastor Wadum i Mosberg hans Stervboes faste Eiendomme, intet antageligt Bud skeete, stilles bemeldte Eiendomme, nemlig: et Huus vestenfor Præstegaarden, med tilliggende Parcel, staaende for Hartkorn 5 Skpr. 1 Fdk. 1 enhalv Alb., og et Huus ligeledes i Møsberg, af Hartkorn 1 Fdk. 2 Alb., som ifæste beboes af Jens Clemmensen, til 2den Auction, paa Tingstedet i Frederikshavn, den 16de October førstkommende, Kl. 3 slet Eftermiddag. Med førstnævnte Huus følger Avlen, og er dette Huus indrettet til beqvem Bolig for en liden Familie udenfor Bondestanden. Bye- og Perredsfoged-Contoiret i Frederikshavn, den 23de September 1822. Westenholtz.
Jyske Efterretninger, 1822-09-26
Formedelst Eierens Dødsfald, bliver Hovedgaarden Rønnousholm, beliggende i Wreilev Sogn, Børglum Herred, Hjørring Amt, som med 7 Afbyggerhuse, staaer ialt for 25 Tdr. 7 Skp. 1 Fdk. 2 Alb. Hartkorn, tilligemed 4 Huse i Guldager som ialt skylde 1 Skp. 1 Fdk., 2 Huse i Hæstrup, som skylde 4 Skp. 1 Alb., samt 2 Gaarde i Guldager, som hver for sig skylde 3 Tdr. 2 Skpr. 2 ellevetrettendedeel Alb., og et umatrikuleret Huus i Tislum, Hørmested Sogn, stillet til Auction : 1ste Gang Onsdagen den 16de October, 2den Gang Fredagen den 1ste November, ) næstkommende, 3die Gang Mandagen den 18de Dito, i de 2 første Auctioner afholdes paa Raadstuen i Sæbye, og den 3die paa Gaarden, hver Gang Formiddag Kl. 10. Denne Gaard som kan føde og græsse 100 Kjør og Stude, foruden 30 a 40 Faar, og de fornødne Heste, henhører saavel med Hensyn til Græsning som Kornavl, blandt Landets gode Jordeiendomme, og ligger ikkun en Miil fra Amtsstaden, Hjøring. Af Husene forrettes Ugedages Arbeide til Gaardens Drivt, og af de 2 Gaarde nogle Kjørseler. - Det anmærkes at disse Gaarde, som særskildt pantsatte, og sælges særskildt. - Conditionerne, hvoriblandt at Eiendommene, kan tiltrædes strax efter Budets Approbation, og at Kjøberen kan gjøre sig Haab om, at endeel af Kjøbesummen kan blive staaende, paa første Prioritet i Eiendommen, ere forinden Auctionen til Eftersyn hos undertegnede Skifteforvalter. Sæbye, den 23de September 1822. Boeck.
Jyske Efterretninger, 1822-09-26
At Skiftet efter afgangne Ane Nielsdatter af Wester Lynget, i Aasted Sogn, foretages til Slutning, paa det sædvanlige Tingsted her i Byen, den 11te October førstkommende, Kl. 10 slet Formiddag; bekjendtgiøres herved for de fra værende Arvinger, samt andre Vedkommende, om de maatte finde fornødent i dette ubetydelige Boe, at give Møde. Bye- og Herredsfoged-Contoiret i Frederikshavn, den 22de September 1822. Westenholtz.
Jyske Efterretninger, 1822-09-26
Torsdagen den 3die October næstkommende, om Formiddagen Kl. 10 slet, bliver i Uhrmager Hahnes afdøde Hustrues efterladte Løsøre og Effecter, bortsolgte ved offentlig Auction i Stervboestedet i Slotsgaden, efter de ved Auctionen nærmere bekjendtgjørende Conditioner. Aalborg, den 15de September 1822. Schmidt. Den Snedkermester Ludvig Christian Nicola, Ellebrochs Stervboe tilhørende Gaard, beliggende paa denne Byes Urbansgade under Mat. No. 148 og som bestaaer af: a) Et Forhuus med Siden til Gaden 13 Fag 2 Etage høit, med Tilbygning til Gaarden paa 4 Fag 1 Etage høit med Port-Jndkjørsel, alt af Muur- og Bindingsværk. b) Et Sidehuus østen i Gaarden 9 Fag 2 Etage høit af Muur- og Bindingsværk, indrettet deels til Beboelse og deels til Bryggers og Huusholdningsbruge) Et Huus norden i Gaarden 8 Fag 1 Etage høit af Muur og Bindingsværk med 1 Qvist paa 1 Fag, indrettet til Haugestue og Beboelse samt Stalde. d) En ved Eiendommen beliggende Lyst= og Frugthauge paa 1200 Alen med deriværende Frugttræer. bliver ved 3de derover anstillede Auctioner som afholdes : 1ste Gang den 2den October næstkommende, 2den Gang - 16de paa følgende og 3die Gang - 30te samme Maaned, hver Dags Formiddag Kl. 10 slet, i selve Stervboestedet opraabt til Bortsælgelse, efter de ved Auctionsstedet bekjendtgjørende Conditioner, som forinden Auctionen ere til Eftersyn hos Herr Raadmand og Stiftsrevisor Wølfferdt. - Saasnart 3die Auction over Gaarden er afholdt, bortsælges Boets Løsøre, bestaaende af et 8te Dags Stueuhr, Skatoller, Dragkister, Stole, Borde, Speile, Sengeklæder og Kjøkkentøi m.v. Aalborg, den 19de Septbr. 1822. Schmidt.
Jyske Efterretninger, 1822-09-28
Nyeste Postefter Tyrkiet. Efterat Grækernes Raad i Argos er opløst, Raadsherrerne og andre fornemme Mænd fra Morea bortflygtede til Øerne, Armeerne tilintetgjorde ved Anførernes Troløshed og Tyrkernes Sværd, saa at Oprørerne intet Haab længere kunne nære om at undgaae Retfærdighedens straffende Arm, have Udgiverne af Allgemeine Zeitung i Augsborg, Constitutio ene i Paris og nogle andre Tyske og Franske Avis skrivere dog ikke villet undlade at møre deres Læsere, med tidt gjentagne Efterretninger om en glimrende, Seier, som Grækerne have tilfægtet sig over Tyrkerne, hvorved disses hele Hærmagt er saa godtsom tilintetgjort. Nogle lade Slaget have staaet ved Thermopplerne, men de Fleste sige, at det var vedArgolita i Morea, hvor to drabelige Græske Feltherrer, den Ene ved Navn Niketas, for sin Tapperhed nu kaldet Tyrkræderen, den Anden enten Kolokothron eller Mauromichelis, angrebe Tyrkernes Hær, som Nogle lade være anført af Chorschid, men Andre, af Mahmud Ali Pascha af Salonichi, sloge en 6, 8,10 Tusinde Tyrker ihiel, fangede ligeledes Tyrker i Tusindeviis, skare Hovedet af en falden Officeer som ikke kunde være nogen Anden end Paschaen af Salonichi selv, forfulgte derpaa Levningerne af Tyrkernes Hær til Korinth, som de tvinge til at overgive sig ved Capitulation, og vende derpaa tilbage for at tage Napoli di Romania, som endnu er i Tyrker, nes Hænder, hvor ofte end dens Overgivelse er stadfæstet i Tyske og Jydske Aviser. Jmidlertid slaae Pesten og Sulisterne Tyrkerne ihiel paa Landjorden, og paa Tyrkernes Flode døer Mandskabet af Pest, hvorpaa 30 Brandere komme og sætte Jld paa Skr. bene. - Disse Efterretninger, skjønt indbyrdes meget overeensstemmende, haves dog fra saamange forskellige Stæder, tildeels endog under Navn af officielle, at man gjerde kunde fristes til at troe Noget deraf, dersom man ikke vidste, at de hidhøre fra Grækernes Commissionærer til at laane Penge imod Sikkerhed i Domæner i Morea.
Jyske Efterretninger, 1822-09-28
Fra Constantinopel skrives: "Anliggenderne i Morea staae saa gunstigt som muligt for Tyrkerne; dette har Porten officielt meddelet. Grærernes Anførere have forraadt deres Sag; allevegne nedlægges Vaabnene, intet Blod er udgydet. Dette var Enden paa den samøse Græske Republik. Fra den Tyrkiske Flode haves ingen visse Efterretninger. Den skal være i Patra. - Fyrsterne af Moldau og Vallakiet ere afreiste. - Genueserne, som have taget Russisk Flag, have endnu ikke erholdt Tilladelse til at afseile til Sortehavet. - Tyrkerne ville Jntet vide af en Underhandlers Afsendelse til Grændsen, og de paastaae, at Potentaterne paa Kongressen ikke have med Tyrkernes indre Anliggender at bestille.
Jyske Efterretninger, 1822-09-28
Spanien. Efterretningerne ere magre, da de fleste Poster og Courerer blive i Navarras Fieldpasse opsnappede af Factionisterne og Brevene dem fratagne. - J Arragonien og i Navarra have Royalisterne atter lidt betydeligt Nederlage, men fra Catalonien haves ingen Efterretninger af Paalidelighed. En Anordning er udkommen, som paabyder Paagribelse af enhver Munk, som findes udenfor sit Kloster. - Spanien laaner i denne Tid nogle, hundrede Millioner Realer udenlands, men man veed endnu ikke ret hvormange eller hvor. - Kongen er som sædvanligt under god Bevogtning, Dronningen endnu levende, men meget syg, Prinds Carlos reiser til Ceuta og forbliver der i til Aar.
Jyske Efterretninger, 1822-09-28
Blandede Efterretninger. ven Udenlandsminister i England, og har frasagt sig den indbringende Post, som Generalgovernør i Jndien.
Jyske Efterretninger, 1822-09-28
Fra Frankrig er en Eskadre af to Linieskibe, fem Fregatter og en Corvette underveis til Levanten og har passeret Sicilien.
Jyske Efterretninger, 1822-09-28
I Amsterdam var stærk Jldløs den 18de Dennes, Den opkom i den lutherske Kirke.
Jyske Efterretninger, 1822-09-28
Den skjønne Domkirke i Rouen i Frankrig er forleden afbrændt.
Jyske Efterretninger, 1822-09-28
Fra Frankrig høres nu næsten ikke Andet end Dødsdomme over sammensvorne Urostiftere i mange forskellige Egne af Landet.
Jyske Efterretninger, 1822-09-28
Nordamerikanerne have afkjøbt de Vilde i Afrika et betydeligt, omflydt Stykke Land i Udløbet af Mesurado-Floden paa Vestkysten mod Atlanterhaver paa den sjette nordlige Brede-Grad. Landet skal være højtbeliggende og fundt, samt derhos fordeelagtigt for Jndlandshandel, saasom forbemeldte Flod regnes for at have sit Udspring 300 Mile (Danske Fjerdingvei) oppe i Landet. Af det afsluttede Fordrag imellem Nordamerikaneren Capt. Stockton af Søetaten og følgende Konger og store Potentater ved Cap Mesurado, nemlig Kong Peder, Kong Jørgen, Kong Zoda, Kong lange Peder, Kong Governør og Kong Jeppe (Jimmy), seer man, at bemeldte Konger og store Herrer have behaget paa Kjøbet at modtage sex Skydegeværer, en Kiste Glasperler, to Oxhovder Tobak, en Tønde Krud, sex Foustager Jerngryder, et Dusin Knive og Gafler, et Dusin Skeer, ser Stykker Bafta, fire Hatte, tre Kjoler, tre Par Skoe, en Kiste Kridpiber, en liden Kasse Søm, tyve Speile, tre Stykker Bomuldstøj, tre Stykker, Calico, tre Rørstokke, fire Parasoller, en Kiste Sæbe og en Pibe Rum. Fremdeles skulle de have tre Fade Tobak, en Kiste Kridpiber, tre Piber Rum, tolv Stykker Klæder, sex Stænger Jern, en Kiste Glasperler, halvtredsindstyve Knive, tyve Speile, ti Jerngryder af forskellig Størrelse, tolv Skydegevarer, tre Tønder Krud, et Dusin Tallerkner, et Dusin Knive og Gafler, tyve Hatte, fem Tønder Oxekjød, fom Tønder Flesk, ti Tønder Kavringer, tolv Caraffer, tolv Vinglasse og fem og tyve Par Skoe. Føreren af den Svenske Damp Pakket, som farer imellem Stockholm og Abo i Finland, og paa sidste nævnte Sted blev sat under offentlig Tiltale for formeentlig Overtrædelse af de imellem Sverrig og Rusland oprettede Fordrage ved at føre Reisende imellem de to Finske Stæder Abo og Naadendal, er ved Abo=Hofret ikke allene aldeles bleven frikjendt, men Toldfiskalen, som befandtes ved denne Leilighed at have drevet sin Embedsiver over de tilbørlige GrændKjøbenhavn, den 23de September.
Jyske Efterretninger, 1822-09-28
Fredagen den 20de dennes ankom Hs. Durchlauchtighed Hertugen af Schlesvig-Holsteen Sønderborg-Beck, og Løverdagen den 21de dennes Hs. Durchlauchtighed Prinds Fredrich til Hessen i høieste Velgaaende her til Staden.
Jyske Efterretninger, 1822-09-28
Qvartalscoursen for de følgende tre Maaneder, October, November og December, er uforandret 250 for 100 Rbdlr. Species eller 200 Rbdlr. Sølv.
Jyske Efterretninger, 1822-09-28
Den 16de dennes kom 3 russiske Krigskibe paa Kjøbenhavns Rhed, de to fra Nord= og det tredie fra Østersøen. Den følgende Dag kom endnu et russisk Linieskib til de foregaaende. At vor Thorvaldsen ikke blot er stor som Kunstner, men ogsaa eier det ædleste Hjerte, derpaa læses et skjønt Beviis i Kbhavns Skilderie PaaFrederiksteens Fæstning i Norge sidder nemlig i denne Tid for Kassemangel en Kammerassessor H. H. Gunnerus, Fader til 7 Børn, hvem hans Venner forgjeves havde søgt at udfrie ved at foranstalte en Subskription, da der ganske uformodet ankom et Brev fra vor ædle Thorvaldsen, hvori han rørt ved denne, ham iøvrigt kun lidet bekjendte Mands Skjæbne, skjænker ham et skjønt Basrelier i Marior, forestillende hvad Jtalienerne sædvanlig kalde en Carita, det er en Gruppe af en Moder med tvende Børn, hvilket med det Allerførste vil indtræffe fra Livorno hertil, og efter Herr Gunnerus's Ønske vorde offentlig udskillet før det afham gjøres i Penge. - En saadan Handling trænger ikke til videre Udvikling. Den straaler, liig Solen, ved sin egen Glands. Opbevaret i Historiens Aarbøger vil den give en Fremtids Malling Anledning til at sige: Han var stor som Kunstner, men end større som Menneske!
Jyske Efterretninger, 1822-09-28
Paa sidste Roeskilde Marked vare især mange Heste, tilfals. Man talte der over 1000. Et Par store, smukke jydske Vognheste bleve betalte med 300 Rbdlr., mindre med 1300 Rbdlr. Ogsaa mange Kræmmere, Galanteriehandlere a. fra Kjøbenhavn havde indfundet sig der.
Jyske Efterretninger, 1822-09-28
Et Æbletræe i Raae, under Grevskabet Knuhtenborg, i Lolland, har sat Æbler paa anden Omgang, der allerede ere saa store som Nødder.